Creed-vokalist blakk og hjemløs
Creed var store på slutten av nittitallet i den litt uglesette genren «post-grunge», og er kanskje mest kjent for hiten «With arms wide open». Bandet ga seg i 2004, men gjorde comeback i 2011, for så å gå i oppløsning nok en gang to år etter. Siden den gang har det gått nedover med frontfigur, vokalist Scott Stapp. En video han har postet på Facebook har fått mye oppmerksomhet i USA. Her forteller Stapp om sin nåværende situasjon. - Akkurat nå bor jeg på Holiday Inn, gudskjelov, for det har vært noen uker hvor jeg har vært nødt til å bo i bilen min. Jeg hadde ingen penger, verken til bensin eller mat. Jeg gikk to dager uten å spise fordi jeg var blakk, og endte opp på intensiven, sier vokalisten. Ifølge Stapp skal han ha blitt frastjålet penger, samt at royalty-utbelinger ikke har kommet fram, skriver Variety. I videoen sier han også at det finnes mennesker som har forsøkt å diskreditere ham og truet ham. Den personlig kristne sangeren avviser ryktene om at han har begynt å drikke og bruke narkotika igjen, og sier han tar blod- og urinprøver hver uke så han kan bevise det ved en senere anledning. - Det er vanskelig å ikke ønske hevn, men som en kristen kan jeg ikke gjøre det. Jeg må be hver dag om at Gud skal vise nåde til meg, sier Stapp som lover at han skal kjempe mot de han mener har ribbet ham for penger. Han bruker også videoen til å forsøke å nå ut til en advokat som kan hjelpe ham for å løse de store økonomiske problemene han har havnet i.
På slutten av nittitallet solgte han millioner av plater, toppet Billboard og vant Grammy-pris. Nå er Creed-vokalist Scott Stapp uten fast bolig og hevder han har blitt frastjålet masse penger. toppet Billboard og vant Grammy-pris. Nå er Creed-vokalist Scott Stapp uten fast bolig og hevder han har blitt frastjålet masse penger.